Cuneiform Tablet Kt 91/k 303 (AKT 8 22)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na e-lá-ma qí-bi₄-ma um-ma a-šùr-ma-lik-ma KÙ.BABBAR ša tù-šé-bi₄-lá-ni ù ṭup-pè-kà a-na ma-lá té-er-tí-kà a-na a-lim{ki} uš-té-bi₄-il₅ a-šu-mì KÙ.BABBAR ša É kà-ri-im ša a-na lá-qé-pì-im tù-šé-bi₄-lu KÙ.BABBAR a-na lá-li-im a-dí-in a-ṣé-er KÙ.BABBAR ù 5 TÚG ša a-di-ú-ma i-na KÙ.BABBAR-áp lá-qé-pì-im-ma i-ší-qí-il₅ KÙ.BABBAR-kà a-na lá-qé-pì-im li-li-ik-ma i-na ga-ma-ar KÙ.BABBAR šu-um-kà i-na É kà-ri-im lu ni-il₅-pu-ut a-šu-mì KÙ.BABBAR ša a-mur-IŠTAR ša a-na lá-qé-pì-im ù ku-a-tí ḫa-bu-lu té-er-tí lá-qé-pì-im a-ṣé-er lá-li-im ù ku-a-tí i-li-kam-ma um-ma šu-ut-ma u₄-me ṣa-áb-ta-ma ma-lá e-tí-qú-ni 1 GÍN.TA a ma-na-im ší-sí-a-ma KÙ.BABBAR ù ṣí-ba-sú ša-áš-qí-lá-šu a-wa-tám a-šu-mì ni-a-tí mì-li-ik KÙ.BABBAR-pì-kà mì-li-ik TÚG.ḪI.A ma-lá be-lúm-ba-ni e-zi-ba-ku-ni ba-tí-iq ù wa-tù-ur i-na ni-a-ú-tim-ma ma-na-im URUDU <gap>-<gap>-us-ma dí-in lá i-na-dí-ú KÙ.BABBAR